Author: Lacová Magdaléna
Company: MZ SR

Správa o Účasti verejnosti na tvorbe právnych predpisov 

Verejnosť bola o príprave zákona o radiačnej ochrane a o zmene a doplnení niektorých zákonov informovaná prostredníctvom predbežnej informácie č. PI/2017/105 zverejnenej v informačnom systéme verejnej správy Slov-Lex.
Odborná verejnosť bola do prípravy predloženého návrhu zákona zapojená aj prostredníctvom prediskutovania vecného rozsahu návrhu zákona o radiačnej ochrane a o zmene a doplnení niektorých zákonov. Prediskutovania sa uskutočnili v termínoch 5. – 6.4.2017 so zástupcami Slovenských elektrární, a. s. – elektráreň Jaslovské Bohunice a elektráreň Mochovce a zástupcami spoločnosti Jadrová a vyraďovacia spoločnosť a. s.; v dňoch 29.5.2017 a 6.6.017 so zástupcami spoločnosti Jadrová a vyraďovacia spoločnosť a. s.; v termínoch 2.5.2016, 6.11.2016, 24.4.2017, 20.5.2017 a 12.6.2017 sa uskutočnili so zástupcami rezortov ministerstva vnútra, ministerstva dopravy a výstavby, ministerstva hospodárstva, ministerstva školstva, Úradu jadrového dozoru SR a ministerstva pôdohospodárstva; v termínoch december 2016, marec 2017 a jún 2017 v rámci stretnutí zložiek radiačnej monitorovacej siete; v termínoch november 2015 a november 2016 v rámci programu konferencie Dni radiačnej ochrany; v termínoch apríl 2015, apríl 2016 a apríl 2017 v rámci programu konferencie Slovenskej nukleárnej spoločnosti; dňa 6.4.2016 so zástupcami vodárenských spoločností na Slovensku.
Informácie boli poskytnuté aj vo forme uverejnenia odborného článku v časopise Zdravie (5/2017) s názvom „Izolujete sa? Hoci je druhou najčastejšou príčinou rakoviny pľúc, zatiaľ ho neberú príliš vážne ani naši stavbári, ani legislatíva.“, a elektronicky na internete formou reakcií na články 2/2016 – „Chemik našiel súvislosti, z ktorých mrazí: toto môže byť skrytá príčina rakoviny na Slovensku“; 4/2016 – „Odborník na rádioaktivitu o rakovine na Slovensku. V budovách stále dýchame nebezpečný radón“; 4/2016 – „Odborník povedal pravdu o Černobyle: rádioaktívne cézium v Európe vymrie až o 270 rokov“; 1/2017 – „Alarmujúce varovanie odborníka na rádioaktivitu, Mochovce môžu byť Slovenským Černobyľom.“.
K predbežnej informácii k návrhu zákona o radiačnej ochrane a o zmene a doplnení niektorých zákonov nevzniesla verejnosť pripomienky.